Trezenzonius

fuit fabulosus monachus Gallaecus, qui unam ex insulis Paradisi visitaverat et itinera sua in libro "De Solistitionis Insula Magna" descripsit. Huius operis saeculi XI, duo manuscripta nunc in Bibliotheca Nationali Olisiponensi servantur.

Gallaecia a Musulmanis vexata, Trezenzonius ad pharum Brigantium venit et de cacumine eius in mare prospexit; primis radiis aurorae adiutus, Magnam Insulam Solstitii videre potuit, quae Sanctae Theclae dedicatam. Ad eam navigavit et vastum pratum invenit, ubi basilica magna gemmis et lapidibus pretiosis ornata eminebat. Caelum in illa insula iucundum erat, et cibus copiosus. Dolor, fames, timor, et infortunium omnino aberant. Ibi septem annos mansit, et post hoc tempus, angelus ei apparuit et iussit in Gallaeciam reverti. Quod divino imperio non oboediverat, lepra punitus est testimonia autem, quae de existentia Magnae Insulae Solstitii collegerat, in reditu putruerunt. Trezenzonius, postquam nave egressus est, ad urbem Tuy se contulit, ubi Adelfium, episcopum urbis, convenit.

Fabula Trezenzonii similis est fabulae e Libro expugnationum Hiberniae de Ith, filio Breogani, qui Hiberniam insulam de Turri Breogani vidit, aedificio fabuloso in litore septentrionali Hispaniae, quod nonnulli Pharo Brigantio identificant.

Bibliographia
 M.C. Díaz y Díaz, Visiones del Más Allá en Galicia durante la Alta Edad Media, Compostellae 1985
 P. d'Azevedo, Viagem á ilha de "Solistitionis" (Ms. do século XIV), inL Boletim da Clase de Letras. 622-629, Academia das Ciencias de Lisboa 12 (1918)
  Lopes Frazão Da Silva, Andréia Cristina. Algumas considerções sobre a obra De Solistitionis Insula Magna, XXVII Simpósio Nacional de História.

Nexus interni
 Brendanus Navigator

Nexus externi
 Trezenzonii de Solistitionis Insula Magna in Vicifonte

Categoria:Auctores Latini mediaevales
Categoria:Doctrina nautica
Categoria:Exploratores Oceani Atlantici
Categoria:Gallaecia
Categoria:Itinera ficta
Categoria:Scriptores ficticii